KS Daily View วันที่ 9 พ.ค. 2565
9 พฤษภาคม 2565

KS Daily View 09.05.2022 >> สัปดาห์นี้คาดยังผันผวน รอเงินเฟ้อสหรัฐ คาดชะลอลงจากเดือนก่อนหน้า SET วันนี้คาด 1610 – 1616 หุ้นแนะนำ LH
ต่างประเทศ : สัปดาห์นี้ KS ประเมินตลาดหุ้นทั่วโลกยังแกว่งตัวผันผวน คาดยังแกว่งตัวลง โดยประเด็นที่ตลาดติดตามยังเป็นการรายงานผลประกอบการ 1Q22 ในหลายประเทศ, ประเด็น Covid ในจีนและการ Lockdown ที่ยังมีอยู่ ฯลฯ เชื่อว่าแรงกดดันต่างๆได้สะท้อนไปในดัชนีตลาดหุ้นแล้วในช่วงสัปดาห์ที่ผ่านมา โดยประเด็นสำคัญที่ต้องติดตาม คือ วันพุธที่ 11 พ.ค. รายงานอัตราเงินเฟ้อสหรัฐ เดือน เม.ย. ตลาดคาด 8.1%YoY ลดลงจาก 8.5% ในเดือน มี.ค. KS ประเมินเป็น 2 Scenario คือ
1.) เงินเฟ้อสหรัฐลดลง หรือต่ำกว่าที่ตลาดคาดไม่ได้ทำจุดสูงสุดใหม่หรือผ่านจุดสูงสุด(Peak) ไปแล้ว (ให้น้ำหนักความน่าจะเป็นโอกาสที่ 70% เนื่องจากหลายสินค้าในสหรัฐราคาเริ่มปรับลง ) หากเงินเฟ้อลดลงตามตลาดคาดประเมินจะเป็นปัจจัยกลับมาหนุนตลาดหุ้นทั่วโลกและสินทรัพย์เสี่ยงปรับขึ้น เนื่องจากทิศทางเงินเฟ้อจะเป็นตัวกำหนดทิศทางดอกเบี้ยสหรัฐในช่วงที่เหลือของปีนี้ คาดการประชุมรอบถัดไป มิ.ย.22 โอกาสขึ้นดอกเบี้ยฯ จะอยู่ที่ 50 bps (ลดลงจากก่อนหน้าคาดขึ้น 75bps) 2.) เงินเฟ้อสหรัฐเพิ่มขึ้นมากกว่าที่คาด หรือสูงกว่า 8.5%(ให้น้ำหนักความน่าจะเป็นโอกาสที่ 30%) ผลจะตรงข้าม คือ สินทรัพย์เสี่ยง,ตลาดหุ้น ทองคำ ฯลฯ คาดแนวโน้มจะแกว่งตัวในทิศทางขาลง(Sideway Down) หนุน Bond yield ปรับขึ้น กดดันหุ้นกลุ่มการเงิน และคาดจะทำให้ Real yields หรือ Yield adjusted inflation ยืนเหนือ 0 และเป็นบวก
ส่วนประเด็นที่ให้น้ำหนัก คือในวันนี้ติดตาม 1.) รายงานยอดส่งออกของจีน เดือน เม.ย.ตลาดคาด 3%YoY ชะลอจาก 14.7%YoY ในเดือน มี.ค. และยอดนำเข้าจีน เม.ย.ตลาดคาด -3%YoY จาก -0.1%YoY ในเดือน มี.ค. KS ประเมินหากออกมาลดลง ประเมินจะเป็น Sentiment ลบต่อตลาดหุ้นโลก ราคาสินค้าโภคภัณฑ์ อาทิ น้ำมัน ถ่านหิน ฯลฯ เนื่องจากจีนเป็นผู้บริโภคสินค้าโภคภัณฑ์รายใหญ่ รวมถึงจะลบต่อประเทศที่ทำการค้ากับจีนสูง อาทิ ไทย ฯลฯ 2.) อีกประเด็นที่ต้องติดตามคือ สงครามรัสเซีย-ยูเครน พ.ค. รัสเซียอาจประกาศสงครามกับยูเครนอย่างเป็นทางการ และอาจประกาศยกระดับปฏิบัติการสู้รบให้ทวีความรุนแรงยิ่งขึ้นเนื่องจากวัน ที่ 9 พ.ค. เป็น‘วันแห่งชัยชนะ’ (Victory Day) ของรัสเซีย
ในประเทศ : 1.) วันนี้มีหลายบริษัทจดทะเบียนจะรายงานงบงวด 1Q22 อาทิ ASIAN, ASK CPNREIT, RJH,STA,STGT,TU โดย KS พรีวิวช่วงก่อนหน้าบริษัทที่คาดกำไร+YoY และ+ QoQ อาทิ ASK , คาดกำไร +YoY แต่ -QoQ คือ ASIAN , คาดกำไร -YoY และ -QoQ คือ CPNREIT และ TU แนะนำระมัดระวังการเกิด Sell on fact หากกำไรออกมาใกล้เคียงหรือต่ำกว่าคาด หลังจากราคาหุ้นปรับขึ้นเก็งกำไรในช่วงก่อนหน้า 2.)สมาคมผู้เลี้ยงสุกรแห่งชาติประกาศปรับขึ้นราคาหมูทั่วประเทศ 2-3 บาทต่อ กก ส่งผลให้ราคาหน้าฟาร์มปรับขึ้นเป็น 100 บาท และราคาขายปลีกทะลุ 200 บาท มองเป็นบวกกับกลุ่มปศุสัตว์ CPF TFG 3.) กทม จะเปิดเรียน 17 พค แบบ on site เต็มรูปแบบ 100% ทุกระดับ คาดช่วยหนุน ridership รถไฟฟ้า และจำนวนรถบนทางด่วน เป็นบวกกับ BEM BTS BTSGIF DMT และ TFFIF
Theme การลงทุน : KS ประเมินว่า Theme การลงทุนในช่วงที่ตลาดหุ้นผันผวนจากปัจจัยภายนอก คือ 1.) Theme หุ้นคุณภาพ(Value & Qaulity) อาทิ BRI, AEONTS, KKP, KTB, DCC 2.) Theme หุ้นแนวโน้มกำไรไตรมาส 2 จะดีต่อ อาทิ PTTEP, CPALL, BH, BDMS, PR9, AWC, CENTEL, MINT, SHR, AOT, CPN, DTAC, PSL, RBF, TVO, EPG 3.) Theme แนวโน้มเงินบาทอ่อนค่า แนะนำหุ้นส่งออก (ASIAN, SAPPE, GFPT, EPG) 4.) Theme หุ้นเปิดเมือง(Reopen) BEM, MAJOR, LH
ส่วนกลุ่มแนะนำชะลอการลงุทุน คือ 1.) Global play อาทิ กลุ่มปิโตรเคมี,อิเล็กทรอนิกส์ ยานยนต์ หลังความน่าจะเป็นจะเกิดภาวะเศรษฐกิจถดถอยสูงขึ้น 2.) หุ้นกลาง-เล็กที่ Valuation แพง PE สูง
มุมมองตลาดหุ้น SET วันนี้คาด 1610 – 1616 หุ้นแนะนำ LH
Top pick : LH(ราคาพื้นฐาน 10.3 บาท) เราชอบ LH เป็นบริษัทที่มีความยืดหยุ่นสูงสุดของกลุ่มในการจัดการกับความไม่แน่นอนต่างๆ ด้านมหภาค หรือปัจจัยภายนอกในปี 2565 โดยทิศทางการเติบโตที่แข็งแกร่งของกำไรปี 2565 ธุรกิจให้เช่า (โรงแรม, การค้าปลีก) จะได้ประโยชน์จากการเปิดประเทศมากขึ้นจากนักท่องเที่ยวขาเข้าหลังจากยกเลิกกฎ Test&Go ตั้งแต่วันที่ 1 พ.ค. 2565 และระดับของอัตราเงินปันผลตอบแทน LH ที่สูงกว่า 6.0%
รายงานตัวเลขเศรษฐกิจ
วันจันทร์ ติดตามตัวเลขส่งออกของจีนเดือน เม.ย. คาด +3.2% YoY (เทียบเดือน มี.ค. ที่ +14.7% YoY) ตัวเลขการนำเข้าของจีนเดือน เม.ย. คาด -3% YoY (เทียบเดือน มี.ค. ที่ -0.1% YoY) และตัวเลข Wholesale Inventories ของสหรัฐฯ เดือน มี.ค. คาด +2.3% YoY
วันอังคาร ติดตาม ดัชนีความเชื่อมั่นผู้บริโภคของไทยคาด 40.8. จุด (แย่ลงจากเดือนก่อนหน้าที่ 42 จุด) ดัชนีความเชื่อมั่นทางเศรษฐกิจของเยอรมันจากสถาบัน ZEW เดือน พ.ค. คาด -42.5 จุด (แย่ลงจากเดือนก่อนที่ -41 จุด) และถ้อยแถลงของ Fed Bostic, Fed Williams, Fed Kashkari, และ Fed Waller
วันพุธ ติดตามดัชนีราคาผู้บริโภคของจีน เดือน เม.ย. คาด +0.2% MoM และ +1.9% YoY ดัชนีราคาผู้ผลิตของจีน เดือน เม.ย. คาด +7.8%YoY (จาก 8.3%YoY ในเดือน มี.ค.) ถ้อยแถลงของ ECB President Lagarde ดัชนีราคาผู้บริโภคของสหรัฐฯ เดือน เม.ย. คาด +0.2% MoM และ +8.1% YoY (เทียบเดือน มี.ค. ที่ +8.5% YoY) ดัชนีราคาผู้บริโภคพื้นฐาน (Core CPI) ของสหรัฐฯ เดือน เม.ย. คาด +0.4% MoM และ +6% YoY และการรายงานสต๊อกน้ำมันดิบของสหรัฐฯรายสัปดาห์
วันพฤหัสฯ ติดตาม ตัวเลข GDP 1Q22 ของอังกฤษคาด +1% QoQ และ +9% YoY ดัชนีราคาผู้ผลิตของสหรัฐ เดือน เม.ย. คาด +0.5% MoM และ +10.7% YoY ตัวเลข Initial jobless claim รายสัปดาห์ของสหรัฐฯ คาด +2.03 แสนคน (เพิ่มขึ้นจากสัปดาห์ก่อนหน้าที่ 2.0 แสนคน) และรายงานภาวะตลาดน้ำมันของ OPEC
วันศุกร์ ติดตาม ตัวเลข FDI ของจีนใน 4M22 คาด +18% YoY ตัวเลขปริมาณเงิน M2 ของจีนเดือน เม.ย. คาด +9.8% YoY ตัวเลข Loan growth ของจีนเดือน เม.ย. คาด +11.5% YoY ตัวเลขยอดขายรถยนต์ของจีนเดือน เม.ย. คาด -18% YoY และตัวเลข Michigan Consumer Sentiment ของสหรัฐฯ เดือน พ.ค. คาด 64 จุด (เทียบเดือนก่อนหน้าที่ 65.2 จุด)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp